(172) 
Habitum quodammodo Scolyti imitatur, sed notas Tomicida- 
rum exhibet. Subtus piceus, supra stramineo-testaceus (individua 
quae habeo immatura videntur), antennis et tarsis testaceis. Caput 
convexum, fronte densius subtiliter punctata, antice transversim 
impressa. Oculi depressi, nigri, in duas partes subtriangulares 
partit. Antennae ferrugineo-testaceae, scapo longo, subincurvato, 
clavato, funiculo paullo breviore, capitulo magno orbiculari, 
compresso, tenuiter pubescente, subsolido, suturis incurvatis 
obsoletissimis notato. Prothorax longitudine parum latior, postice 
dilatatus, antrorsum angustatus, margine basali utrinque sub- 
sinuatus, medio versus seutellum rotundatim productus, angulis 
posticis quidem obtuse rotundatis, desuper intuenti tamen sub- 
rectis, lateraliter a basi ad apicem arcu subaequali rotundatus, in 
margine apicali medio tuberculis 2 confertis, prominulis notatus, 
ideoque submucronatus ; supra valde convexus, subgibbus, post 
medium utrinque oblique impressus, anterius plaga tubercu- 
lorum lata, postice longe ultra medium thoracis retro ducta exa- 
speratus, tubereulis anterius dispersis, posterius confertioribus ; 
prope ad basin et lateribus creberrime profundius ruguloso- 
punetatus. Scutellum immersum, vix perspicuum. Elytra latitu- 
dine thoracis et eo fere tertia parte longiora, lateraliter basi sub- 
recta, dein a medio ad apicem rotundata; supra in latitudinem 
fortius, in longitudinem vero parum rotundata, depressa, sul- 
cato-striata, sulcis latis, profunde impressis, fortiter crenatis ; 
punctis subquadratis, regulas subretiformes exhibentibus; inter- 
stitia angustissima, acute elevata, costata, laevia; sutura et in 
utroque elytro stria suturae proxima basi profundius impressis ; 
declivitas postica obliqua, brevis, parum rotundato-declivis. Cor- 
pus subtus piceo-fuscum vel piceo-testaceum, creberrime pro- 
funde punctatum ; abdomen modo Scolytorum a basi versus anum 
sursum ascendens. Pedes picei, validi, tarsis simplicibus, ferru- 
gineo-testaceis. 
Patria : Africa meridionalis (Port Natal; coll. dom. Chapusii). 
Adnotatio. — Aliud hujus subfamiliae genus (Scolytogenes) 
cfr. in appendice. 
